Departamenti i  Teknologjisë së Informacionit
Departamenti i Teknologjisë së Informacionit, pranë Fakultetit të Teknologjisë së Informacionit, bazuar në nevojat për programet e studimit të cilat mbulon, hap thirrjen për 10 (dhjetë) personel akademik të kategorisë “Lektor” me kohë të pjesshme, për vitin akademik 2026-2027. Më poshtë do të gjeni kriteret e kërkuara nga Departamenti.
· Personel akademik me kohë të pjesshme 
A. Profili i studimeve Bachelor dhe Master:  
· Teknologji Informacioni

· Inxhinieri Ektronike

· Inxhinieri Telekomunikacioni

· Sisteme Informacioni

· Informatikë Ekonomike

· Multimedia dhe Tv Dixhital

· Grafik Dizajn

· Art dhe Dizajn në fusha të ngjashme
B. Nota mesatare mbi 8 (tetë),
C. Titulli Akademik / Grada Shkencore që zotërojnë:

1. Kandidatët duhet të jenë të kategorisë lektor.

2. Nëse asnjë nga kandidatët nuk plotëson këtë kriter mund të pranohen edhe kandidatë të kategorisë asistent lektor.
D. Kanë prioritet kandidatët që plotësojnë kriteret e mëposhtme:

1. Kanë eksperiencë në mësimdhënie në institucionet e arsimit të lartë (IAL).

2. Kanë publikime në revista shkencore dhe/ose pjsëmarrje në konferenca shkencore ndërkombëtare.

Departamenti i  Matematikës
Departamenti i Matematikës, pranë Fakultetit të Teknologjisë së Informacionit, bazuar në nevojat për programet e studimit të cilat mbulon, hap thirrjen për 5 (pesë) personel akademik me kohë të pjesshme, për vitin akademik 2026-2027. Më poshtë do të gjeni kriteret e kërkuara nga Departamenti.

· Personel akademik me kohë të pjesshme 
A. Profili i studimeve bachelor dhe master në fushat e mëposhtme ose në fusha të ngjashme:
· Matematikë
B. Nota mesatare mbi 7 (shtatë).
            Ky kriter mund të anashkalohet :
· Nëse kandidati i përket kategorive lektor ose profesor.

C. Kanë prioritet kandidatët që plotësojnë kriteret e mëposhtme:
1. I përkasin kategorisë profesor ose lektor;

2. Kanë eksperiencë në mësimdhënie në institucionet e arsimit të lartë(IAL);

3. Të kenë publikime në revista shkencore dhe/ose pjsëmarrje në konferenca shkencore ndërkombëtare.
Departamenti i  Shkencave Kompjuterike
Departamenti i Shkencave Kompjuterike, pranë Fakultetit të Teknologjisë së Informacionit, bazuar në nevojat për programet e studimit të cilat mbulon, hap thirrjen për 5 (pesë) personel akademik të kategorisë “Lektor” me kohë të pjesshme, për vitin akademik 2026-2027. Më poshtë do të gjeni kriteret e kërkuara nga Departamenti.
· Personel akademik me kohë të pjesshme 
A. Profili i studimeve Bachelor dhe Master në fushat e mëposhtme ose në fusha të ngjashme për zhvillimin e aplikacioneve softëare:  
· Shkenca Kompjuterike
· Informatikë
B. Nota mesatare mbi 8 (tetë),
          Ky kriter mund të anashkalohet :
· Nëse kandidati i përket kategorive lektor ose profesor.

C. Titulli Akademik / Grada Shkencore që zotërojnë:

1. Kandidatët duhet të jenë të kategorisë lektor ose profesor.

2. Nëse asnjë nga kandidatët nuk plotëson kriterin C1 mund të pranohen edhe kandidatë në proces doktorature  ose të kategorisë asistent lektor.
D. Kanë prioritet kandidatët që plotësojnë kriteret e mëposhtme:

1. Janë angazhuar më parë si personel akademik me kohë të pjesshme prane DSHK;
2. Kanë përfunduar studimet pranë DSHK (ALUMNI)
Të interesuarit duhet të paraqesin dokumentacionin e mëposhtëm: 
1. Formularin e aplikimit për personel akademik, i cili mund të shkarkohet në faqen e internetit të universitetit në adresën www.uamd.edu.al  ose të tërhiqet dorazi në zyrën e Burimeve Njerëzore dhe Promovimit të Universitetit;

2. Tre letra rekomandimi dhe të paktën një nga tre letrat të jetë nga punëdhënësi / drejtuesi i fundit nëse ka një të tillë; 

3. Nëse ka eksperiencë të mëparshme në mësimdhënie, një nga letrat e rekomandimit të jetë nga titullari i IAL;

4. Fotokopje të diplomave, të noterizuara (Diplomat të  cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
5. Fotokopje të çertifikatës/ave së notave të noterizuar/a;

6. Fotokoje të dëshmive kualifikimi të ndryshme, të noterizuara si dhe të publikimeve dhe të pjesëmarrjes në Konferenca Shkencore. 
7. Certifikata të njohjes së gjuhëve të huaja, të noterizuara;
8. Fotokopje të kartës së identitetit, ose ndonjë dokumenti tjetër identifikimi;

9. Vetëdeklarim nga kandidati aplikues për gjëndjen gjyqësore;

10. Raport mjeko ligjor që vërteton aftësinë e tij për punë;

11. Leje nga punëdhënësi për t’u aktivizuar në mësimdhënie pranë UAMD (për aplikantët me kohë të pjesshme).
Dokumentat duhet të dorëzohen vetëm nëpërmjet shërbimit postar në adresën: 

Universiteti “Aleksandër Moisiu”, Durrës.

Lagjja nr. 1, Rruga e Currilave, Durrës.

Aplikim për Staf Akademik me kohë të pjesshme në Universitetin “Aleksandër Moisiu”, Durrës.
SHËNIM: 

· Kandidaturat e personelit akademik me gradën shkencore “Doktor”, titullin akademik “Profesor” që kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Kandidaturat e personelit akademik me diplomë “Master i Shkencave” të cilët kanë qenë studentë ekselentë, kanë përfunduar studimet në UAMD dhe kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Kandidaturat e personelit akademik në proces të fitimit të gradës shkencore “Doktor” në UAMD, të angazhuar në vitet akademike të mëparshme, nuk do t’i nënshtrohen procedurës së rekrutimit dhe vlerësimit për pozicionet që do të shpallen (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).
· Të gjithë kandidatët e tjerë me Master Shkencor, do t’i nënshtrohen procedurës së konkurimit nga e para.
· Aplikantët të cilët i dorëzojnë dokumentet të panoterizuara ose kanë mangësi në dokumentacion, skualifikohen menjëherë dhe nuk i nënshtrohen fazës së dytë.
· Procedura e përzgjedhjes së kandidaturave fillon menjëherë pas publikimit të këtij njoftimi dhe do të zhvillohet sipas Statutit dhe Rregullores së Universitetit “Aleksandër Moisiu”, Durrës.
· Nuk lejohet paraqitja e dokumentacionit dorazi.
· Afati për dorëzimin e dokumenteve është 10 (dhjetë) ditë kalendarike nga dita e publikimit të këtij njoftimi.   
Adresa: Lagja Nr.1,  Rr “Taulantia”,  Durrës, Tel: +355 52 39161,  www.uamd.edu.al,

